CELEX: 31983R3513
Language: el
Date: 1983-12-13 00:00:00
Title: Κανονισμός (ΕΟΚ) αριθ. 3513/83 της Επιτροπής της 13ης Δεκεμβρίου 1983 για τροποποίηση του κανονισμού (ΕΟΚ) αριθ. 368/77 περί της πώλησης, με πλειοδοτικό διαγωνισμό, αποκορυφωμένου γάλακτος σε σκόνη που προορίζεται για τη διατροφή ζώων εκτός των νεαρών μόσχων

Avis juridique important

|

31983R3513

Κανονισμός (ΕΟΚ) αριθ. 3513/83 της Επιτροπής της 13ης Δεκεμβρίου 1983 για τροποποίηση του κανονισμού (ΕΟΚ) αριθ. 368/77 περί της πώλησης, με πλειοδοτικό διαγωνισμό, αποκορυφωμένου γάλακτος σε σκόνη που προορίζεται για τη διατροφή ζώων εκτός των νεαρών μόσχων  

Επίσημη Εφημερίδα αριθ. L 351 της 14/12/1983 σ. 0012 - 0012 Φινλανδική ειδική έκδοση: Κεφάλαιο 3 τόμος 17 σ. 0019  Ισπανική ειδική έκδοση: Κεφάλαιο 03 τόμος 29 σ. 0147  Σουηδική ειδική έκδοση: Κεφάλαιο 3 τόμος 17 σ. 0019  Πορτογαλική ειδική έκδοση : Κεφάλαιο 03 τόμος 29 σ. 0147 

***** ΚΑΝΟΝΙΣΜΟΣ (ΕΟΚ) αριθ. 3513/83 ΤΗΣ ΕΠΙΤΡΟΠΗΣ  της 13ης Δεκεμβρίου 1983  για τροποποίηση του κανονισμού (ΕΟΚ) αριθ. 368/77 περί πωλήσεως, με πλειοδοτικό διαγωνισμό, αποκορυφωμένου γάλακτος σε σκόνη που προορίζεται για τη διατροφή ζώων εκτός των νεαρών μόσχων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 7 παράγραφος 5,  Εκτιμώντας:  ότι το άρθρο 12 παράγραφος 3 του κανονισμού (ΕΟΚ) αριθ. 368/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2342/83 (4), προβλέπει ότι, εάν η ποσότητα του αποκορυφωμένου γάλακτος σε σκόνη, που είναι διαθέσιμη στην αποθήκη, είναι κατώτερη από την ποσότητα που αναφέρεται στην προσφορά, ο διαγωνισμός κατακυρώνεται μόνο για τη διαθέσιμη ποσότητα· ότι, για να μπορέσει ο προσφέρων να αποκτήσει το σύνολο της ποσότητας αποκορυφωμένου γάλακτος σε σκόνη που αναφέρεται στην προσφορά, πρέπει να προβλεφθεί η δυνατότητα για τον οργανισμό παρέμβασης, σε συμφωνία με τον προσφέροντα, να ορίσει και άλλες αποθήκες για να συγκεντρωθεί η ζητούμενη ποσότητα· ότι πρέπει, κατά συνέπεια, να τροποποιηθεί το εν λόγω άρθρο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 12 του κανονισμού (ΕΟΚ) αριθ. 368/77, στην παράγραφο 3, προστίθεται το ακόλουθο εδάφιο:  «Εντούτοις, κατά παρέκκλιση των διατάξεων του άρθρου 9 παράγραφος 2, ο οργανισμός παρέμβασης έχει τη δυνατότητα, σε συμφωνία με τον προσφέροντα, να ορίσει και άλλες αποθήκες για να συγκεντρωθεί η ποσότητα που αναφέρεται στην προσφορά.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 163 της 22. 6. 1983, σ. 56.  (3) ΕΕ αριθ. L 52 της 24. 2. 1977, σ. 19.  (4) ΕΕ αριθ. L 225 της 18. 8. 1983, σ. 11.